PolyAgent/wiki_georgian_en_parallel_20231101 huggingface dataset:
მოლაღური

მოლაღური, გულყვითელა — ფრინველი ბეღურასნაირთა რიგისა. მისი სახეულის სიგრძე 25 სმ-ს აღწევს. მამალს მოოქროსფრო-ყვითელი შავნარევი ბუმბული აქვს, დედალსა და ახალგაზრდა მოლაღურს — მომწვანო. მკერდზე ლაქები აყრია. გავრცელებულია ევროპაში, აზიაში, სამხრეთ-დასავლეთ აფრიკაში. საქართველოში ბევრ ადგილას გვხვდება როგორც მობუდარი გადამფრენი ფრინველი. ბუდეს იკეთებს ხეებზე. იკვებება მწერებით, უფრო იშვიათად კენკრით. მისი გალობა ფლეიტის ხმას ჰგავს, ხმამაღლა სტვენა კი — კატის კნავილს. ხალხური სახელწოდება ბიჭო-გოგია.
გალერეა
ლიტერატურა
სქოლიო
ბეღურასნაირნი
ალექსანდრეს ჭიშკარი (სანქტ-პეტერბურგი)

ალექსანდრეს ჭიშკარი (სანქტ-პეტერბურგი)
ალექსანდრეს ჭიშკარი — კლასიციზმის სტილში აგებული არქიტექტურის ძეგლი სანქტ-პეტერბურგში, ოხტის ყოფილი დენთის ქარხნის ჭიშკარი. აგებულია 1806 წელს არქიტექტორ თედორე დემერცოვის პროექტის მიხედვით.
აღწერა
ალექსანდრეს ჭიშკარი მდებარეობს მდინარე ოხტის ნაპირზე ილინსკის ბაღის აღმოსავლეთ ნაწილში, ოხტის კაშხლის შორიახლოს.
კარიბჭის ზედა ნაწილში, როგორც ჩანს, ჩამოკიდებული იყო ზარი. ცოკოლი და კოლონების ბაზისი შესრულებულია თუჯისაგან.
ისტორია
დენთის ქარხნის პირველი ხის (გეორგიევსკის) ჭიშკარი ააშენეს ჯერ კიდევ XVIII საუკუნეში. 1803 წლის 15 აპრილს ოხტის დენთის ქარხანაში მოხდა დენთის ძლიერი აფეთქება, რამაც გამოიწვია მნიშვნელოვანი ზარალი, ასევე განადგურდა გეორგიევსკის ჭიშკარიც. აღდგენით სამუშაოებს, რომელიც 1803-1805 წლებში მიმდინარეობდა, ხელმძღვანელობდა ფ. ი. დემერცოვი. სამუშაოების დასრულების შემდეგ ქარხანას ესტუმრა იმპერატორი ალექსანდრე I, რომლის ვიზიტისთვისაც ააშენეს ახალი, ქვის ჭიშკარი. მშენებლობის პერიოდში იგი მდებარეობდა ქარხნის ტერიტორიაზე, ახლა კი მდებარეობს ქარხნის გარეთ, მისი შესასვლელიდან დასავლეთით.
2016 წელს ისტორიისა და კულტურის ძეგლთა გამოყენებისა და დაცვის სახელმწიფო კომიტეტმა ჭიშკარი შეიტანა ერთიან სახელმწიფო რეესტრში, როგორც რუსეთის ფედერაციის ხალხთა კულტურული მემკვიდრეობის რეგიონალური მნიშვნელობის ძეგლი.
ამჟამად ჭიშკარი ავარიულ მდგომარეობაშია. კუთხის სათავსოებში შემორჩენილია ღუმელის საბუხრეები. 2010 წელს აღნიშნული სათავსოების ფანჯრები აგურით ამოქოლეს.
რესურსები ინტერნეტში
Александровские ворота
Александровские ворота в Санкт-Петербурге
სქოლიო
სანქტ-პეტერბურგის ღირსშესანიშნაობები
სანქტ-პეტერბურგის კულტურული მემკვიდრეობის რეგიონალური ობიექტები
Kai (მომღერალი)

Kai (მომღერალი)
კიმ ჯონგ ინი (დ.14 იანვარი, 1994, სუნჩონი, სამხრეთი კორეა) — სამხრეთ კორეელი მომღერალი; ცნობილი სასცენო სახელით Kai (ქაი). სამხრეთ კორეულ-ჩინურ ჯგუფ EXO-სა და კორეულ ქვეჯგუფ EXO-K-ს წევრი.
ადრეული წლები
დაიბადა 14 იანვარს, 1994 წელს ქალაქ სეულში. ცეკვებით დაინტერესდა რვა წლის ასაკიდან. მესამე კლასში გატაცებული იყო ბალეტით. მის მშობლებს სურდათ, რომ ის დაკავებული ყოფილიყო ტაიკვანდოთი და პიანინოზე დაკვრით. S.M.Entertainment-ში გაწევრიანებამ გამოიწვია მისი ჰიპ-ჰოპით დაინტერესება.
რესურსები ინტერნეტში
Kai
EXO
დაბადებული 14 იანვარი
დაბადებული 1994
სამხრეთ კორეელი მომღერლები
სამხრეთ კორეელი მსახიობები
ფარნაოზ ჩიკვილაძე

ფარნაოზ ჩიკვილაძე
|}
ფარნაოზ ჩიკვილაძე (დ. 14 აპრილი, 1941, ჩაბინაანი, ახმეტის რაიონი, საქართველოს სსრ, სსრკ — გ. 14 ივნისი, 1966, მოსკოვი) — ქართველი ძიუდოისტი. 1964 წლის ტოკიოს ოლიმპიური თამაშების ბრინჯაოს პრიზიორი. ევროპის ჩემპიონი გუნდურ (1964) და პირად შეჯიბრებაში (1965), 3-გზის მეორე პრიზიორი (1964, 1965, 1966). საბჭოთა კავშირის სპორტის დამსახურებული ოსტატი (1965).
დაიღუპა 1966 წლის 14 ივნისს ავტოკატასტროფაში, მოსკოვში
ფარნაოზ ჩიკვილაძის შედეგები 1964 წელს, ტოკიოს ოლიმპიადაზე
I წრე, ჯგუფი: ჯორჯ ჰარისი (აშშ) - მოგება
I წრე, ჯგუფი: ენტონი სვინი (დიდი ბრიტანეთი) - მოგება
1/4-ფინალი: თავისუფალი იყო
1/2-ფინალი: დაგ როჯერსი (კანადა) - წაგება
ძირითადი შედეგები
ლიტერატურა
ო. მარუქაშვილი, ახმეტელი ფალავნები, თელავი, 2004
რესურსები ინტერნეტში
ფარნაოზ ჩიკვილაძე — საქართველოს ეროვნული ოლიმპიური კომიტეტი
ფარნაოზ ჩიქვილაძე — ქართული სპორტი
ფარნაოზ ჩიკვილაძე — sports-reference.com
სქოლიო
დაბადებული 14 აპრილი
დაბადებული 1941
გარდაცვლილი 14 ივნისი
გარდაცვლილი 1966
ქართველი ძიუდოისტები
ახმეტის მუნიციპალიტეტში დაბადებულები
საბჭოთა კავშირის სპორტის დამსახურებული ოსტატები
ფ
ქართველი ოლიმპიური პრიზიორები
ქალთა ჩოგბურთის ასოციაცია

ქალთა ჩოგბურთის ასოციაცია იგივე WTA — 1973 წლის ივნისში დაარსებული ორგანიზაცია, რომლის მიზანი იყო ქალი პროფესიონალი ჩოგბურთელების ინტერესების დაცვა. WTA არის ტურის ორგანიზატორი ქალთა ჩოგბურთისთვის.
ორგანიზაციის შტაბ-ბინა მდებარეობს აშშ-ის ქალაქ სანქტ-პეტერბურგში. ქალთა ჩოგბურთში WTA-ის მსგავსი ორგანიზაციაა პროფესიონალ ჩოგბურთელთა ასოციაცია, იგივე ATP.
WTA-ის ტურის ტურნირები
WTA-ის ტური მოიცავს დიდი სლემის ტურნირებს, WTA-ის ფინალს, პრემიერ ტურნირებს, საერთაშორისო ტურნირებს და WTA-ის ელიტ ტროფის. WTA ასევე ზედამხედველობს 125K სერიების ტურნირებს, რომლებიც მეორე დონის გათამაშებებია. მესამე დონის ITF-ის ქალთა ტურნირებს ITF, იგივე საერთაშორისო ჩოგბურთის ფედერაცია უწევს ზედამხედველობას. ამ ტურნირებზე მოპოვებული ქულები მოთამაშეებს WTA-ის რეიტინგში ეთვლებათ.
WTA-ის რეიტინგი
WTA მთელი წლის განმავლობაში ყოველკვირეულად აქვეყნებს მოთამაშეების რეიტინგს. სხვადასხვა ტურნირებზე მონაწილეობით, ჩოგბურთელები აგროვებენ სარეიტინგო ქულებს. აღნიშნული რეიტინგი მნიშვნელოვანია ტურნირებზე მოთამაშეების კვალიფიკაციისთვის და განთესვისთვის როგორც ერთეულთა, ასევე წყვილთა თანრიგში. წლის განმავლობაში 8 უმაღლესი რეიტინგის მოთამაშე და ასევე 8 უმაღლესი რეიტინგის წყვილი, მონაწილეობას მიიღებს WTA-ის ფინალში, რომელიც ოქტომბერში ტარდება. მოთამაშე, რომელიც წლის განმავლობაში ყველაზე მეტ ქულას დააგროვებს, წელიწადს მსოფლიოს პირველ ჩოგნად ასრულებს.
რესურსები ინტერნეტში
WTA-ის ტური
ზაჰორნა (შოლდენეშტის რაიონი)

ზაჰორნა (შოლდენეშტის რაიონი)
ზაჰორნა — სოფელი მოლდოვაში, შოლდენეშტის რაიონში. მდებარეობს ზღვის დონიდან 205 მეტრზე. 2004 წლის მონაცემებით, მოსახლეობა 357 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
შოლდენეშტის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
შოლდენეშტის რაიონის სოფლები
მედიო-სანხუანი

მედიო-სანხუანი — ქალაქი და მუნიციპალიტეტი კოლუმბიაში, ჩოკოს დეპარტამენტში.
2005 წლის მონაცემებით, მოსახლეობა 10.247 ადამიანს შეადგენდა. ფართობი 620 კმ²-ია.
იხილეთ აგრეთვე
ჩოკოს დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
ჩოკოს დეპარტამენტის მუნიციპალიტეტები და ქალაქები
რუსული რუბლი

რუსული რუბლი (რუს.: рубль, მრავლ. рубли) — რუსეთის ფედერაციის ვალუტის სახელწოდება. ერთი რუბლი შეადგენს 100 კაპიკს (რუს.: копейка, მრავლ. копейки). ISO 4217 სავალუტო კოდი რუსეთის რუბლისთვის არის RUB; ყოფილი კოდი RUR, მიუთითებს რუსეთის რუბლზე 1998 წლამე დენომინაციებზე (1RUB = 1,000RUR).
იხილეთ აგრეთვე
რუსეთის ეკონომიკა
რესურსები ინტერნეტში
Goznak official site
Foreign Currency Market | Bank of Russia
Russian Currency Exchange Rate
History of the Russian paper money
Russian Banknotes from 1898 to 1917
Shishanov V. The Assignats of 1802–1803.
PRIVIET.FR – Russian coins collecting
Images of historic and modern Russian bank notes
LIVE Russian Ruble eXchange Rates : RUB
სქოლიო
რუსეთის ეკონომიკა
ბრუნვაში არსებული ვალუტები
Ꙝ

Ꙝ, ꙝ — იოტირებული დახურული პატარა ჲუსი. ძველი კირილური ასო.
რესურსები ინტერნეტში
Graphemica (Ꙝ)
Graphemica (ꙝ)
კირილური ლიგატურები
კუარტელ-ჟერალი

კუარტელ-ჟერალი — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან - მეტრზე. მიეკუთვნება მინას-ჟერაისის შტატის ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ ბონ-დესპაშუს შემადგენლობაში.
2010 წლის მონაცემებით, მოსახლეობა 3 303 ადამიანს შეადგენდა, მოსახლეობის სიმჭიდროვე 5.94 კმ²-ზე. ფართობი 556 436 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Inquisitor carmen

Inquisitor carmen is a species of sea snail, a marine gastropod mollusk in the family Pseudomelatomidae, the turrids and allies.
Description
The length of the shell attains 18 mm, its diameter 8 mm.
The fusiform shell has an elongate, acute spire and contains 8½ whorls of which two in the protoconch. The subsequent convex whorls are somewhat angular and show numerous rounded, obtusely angulated longitudinal plicae. The shell is finely spirally lirate throughout. The plicae are rendered conspicuous by the light-brown colouring of the interstices. The suture is slightly impressed. The body whorl measures half the total length. The body whorl is at the top obtusely angulated, then slightly convex and below the middle part contracted and attenuated. The aperture is oblong with a small siphonal canal. The columella stands upright. The outer lip is sharp.
Distribution
This species occurs in the China seas and off Japan.
References
Liu J.Y. [Ruiyu] (ed.). (2008). Checklist of marine biota of China seas. China Science Press. 1267 pp.
carmen
Gastropods described in 1916
ჰელ კლემენტი

ჰელ კლემენტი
ჰენრი კლემენტ სტაბსი (ცნობილი როგორც ჰელ კლემენტი; დ. 30 მაისი, 1922 — გ. 29 ოქტომბერი, 2003) — ამერიკელი მწერალი. ის ასევე ხატავდა ასტონომიული შინაარსის ნახატებს, ჯორჯ რიჩარდის ფსევდონიმით. 1998 წელს, რობერტ ჰაილაინთან ერთად, კლემენტი შეიყვანეს სამეცნიერო ფანტასტიკის დიდების დარბაზში. 1999 წელს დასახელდა ამერიკელ სამეცნიერო ფანტასტიკის დიდოსტატთა შორის.
ბიოგრაფია
ჰენრი კლემენტ სტაბსი დაიბადა 1922 წელს, სამერვილში, მასაჩუსეტსის შტატში. მან დაამთავრა ჰარვარდის უნივერსიტეტის ასტრონომიის ფაკულტეტი 1943 წელს. სტუდენტობისას გამოაქვეყნა თავისი პირველი მოთხრობა — „მტკიცება“, რომელიც პოპულარულ ჟურნალ Astounding Science Fiction-ს 1942 წლის ივნისის ნომერში დაიბეჭდა. იმავე წელს კლემენტმა კიდევ 3 სხვა მოთხრობა გამოაქვეყნა. მოგვიანებით, 1963 კლემენტმა მიიღო მაგისტრის ხარისხი ქიმიაში.
მეორე მსოფლიო ომის დროს კლემენტი იყო მფრინავი და მონაწილეობა მიიღო 35 ოპერაციაში დასავლეთ ევროპის ფრონტზე. ომის შემდეგ მან მსახური განაგრძო ამერიკის ავიაციაში და მიაღწია პოლკოვნიკის რანგს. მრავალი წლის განმავლობაში ის ასწავლიდა ქიმიას მილტონის აკადემიაში. 1949-1953 წელს კლემენტმა გამოაქვეყნა 2-3- და 4-ნაწილიანი წიგნები, მათ შორის მისი ყველაზე პოპულარული ნაწარმოები „მისია გრავიტაცია“. ამ რომანში მან აღწერა გიგანტური პლანეტა მესკელინი.
კლემენტი გარდაიცვალა 2003 წელს, დიაბეტით.
გამოგონილი პლანეტები
კლემენტის მოთხრობების უმეტესობა ვითარდება სხვადასხვა გამოგონილ პლანეტაზე. ასტრონომიული განათლება საშუალებას აძლევდა, რომ სამეცნიერო სიზუსტით აღეწერა მის მიერ გამოგონილი პლანეტები. მათ შორისაა:
Abyormen – პლანეტა, რომელიც ტრიალებს ჯუჯა ვარსკვლავის გარშემო, რომელიც თავის მხრივ ბრუნავს ლურჯი გიგანტის გარშემო. ეს სისტემა წარმოშობს ცხელ და ცივ სეზონებს, თითოეული მათგანი გრძელდება 65 წლის განმავლობაში. ეს პლანეტა აღწერილია ნაწარმოებში „ცეცხლოვანი ციკლი“, რომელიც ქართულადაცაა ნათარგმნი.
Dhrawn – დიდი გრავიტაციის მქონე სამყარო, სადაც ცხოვრობენ მესკლინიტები, გამოგონილი არსებები
Habranha - პლანეტა, რომელიც ძლიერადაა მიბმული თავის ვარსკვლავთან, ისე რომ მისი ბნელი მხარე არის ნარევი მყარი ნახშირბადის დიოქსიდის, მყარი მეთანის და ყინულის, ხოლო ნათელი მხარე დაფარულია ოკეანით.
Mesklin — პლანეტა ძალიან დიდი გრავიტაციით (დაახლოებით 700-ჯერ მეტი ვიდრე დედამიწაზე). ეს პლანეტა აღწერილია ნაწარმოებში მისია გრავიტაცია Mission of Gravity.
რესურსები ინტერნეტში
A Logic Named Clement
Past Masters: A Logic Named Clement (or Open the Pod Bay Doors, Hal) by Bud Webster at Galactic Central
Hal Clement at the Index to Science Fiction Anthologies and Collections
Hal Clement at the Encyclopedia of Science Fiction
The Locus Magazine Index
სქოლიო
ამერიკელი რომანისტები
XX საუკუნის ამერიკელი რომანისტები
XX საუკუნის ამერიკელი მამაკაცი მწერლები
ამერიკელი სამეცნიერო ფანტასტიკის ჟანრის მწერლები
მასაჩუსეტსელი რომანისტები
სამეცნიერო ფანტასტიკის დიდების დარბაზის წევრები
ნაკაიძეები

ნაკაიძეები — ქართული გვარი.
ნაკაიძეების (ნაკაშიძეების) საგვარეულო მოდის გვარ ნაკანიდან. ნაკანი შუა საუკუნეებში გადაკეთდა ნაკაშიდ, გვიან შუა საუკუნეებში კი ნაკაშიძედ. ნაკაშიძეები შუა გურიაში ცხოვრობდენ და მათი ერთი შტო თავადები იყვნენ. XII საუკუნეში ,თავადის წოდების მიღების შემდეგ, გავრცელებული წესის წინააღმდეგ ნაკაშიძეებმა გვარი არ გამოიცვალეს, არამედ ნათესავებს აიძულებს, გვარიდან „შ“ ამოიღონ და ნაკაიძეები გამხდარიყვნენ. ეს პროცესი მიმდინარეობდა XVII საუკუნემდე. ნაკაიძეები ნაკაშიძეთა აზნაურები იყვნენ. გვიან შუა საუკუნეებში აზნაური ნაკაიძეები ასევე თავდგირიძეებს ემსახურებოდნენ. ეს შტო გელაურა-ხუცუბანში ცხოვრობდა. ხუცუბნის თემში დღესაც არსებობს სოფელი ნაკაიძეები.
ნაკაიძეები მხედრები იყვნენ და მათი მფარველი წმინდანი წმინდა გიორგი იყო.
ლიტერატურა
სიხარულიძე ი.; „ნაკაიძეთა საგვარეულო“ — გაზეთი „ალიონი“ N43, გვ. 4 2014 წ.
საქართველოს ფეოდალური საგვარეულოები
გურია
სალამინის ბრძოლა

სალამინის ბრძოლა — საზღვაო ბრძოლა ბერძნებსა და სპარსელებს შორის, გაიმართა ძვ. წ. 480 წელს თერმოპილეს ბრძოლის შემდეგ.
ბრძოლის მიმდინარეობა
ათენში შეჭრილ ქსერქსე I-ს სარდალ თემისტოკლეს აზრით ბერძნები ვერ გაუმკლავდებოდნენ. უმჯობესი იყო ბრძოლის გამართვა არა ხმელეთზე, არამედ ზღვაზე.
ათენის მოსახლეობამ ყურად იღო სარდლის რჩევა და ქალაქი დატოვა. ქალები, ბავშვები და მოხუცები უხიფათო ადგილას გაიხიზნენ. ბრძოლისუნარიანმა მამაკაცებმა ხომალდებით მიაშურეს კუნძულ სალამინს. იქ, თემისტოკლეს ჩანაფიქრით, სპარელებთან გადამწყვეტი ბრძოლა უნდა მომხდარიყო. დამპყრობლებმა დაცარიელებული ათენი ძვ. წ. 480 წელს გაძარცვეს, დაანგრიეს და გადაწვეს. თემისტოკლეს სურდა მტერი სალამინის ვიწრო სრუტეში შეეტყუებინა. გამჭრიახმა მხედარმთავარმა ასეთ ჭკვიანურ ხერხს მიმართა: ქსერქსესთან გაგზავნა თავისი უერთგულესი პირი. მან სპარსელთა მეფეს აცნობა, რომ ვითომ ბერძნები სალამინიდან გაქცევას აპირებდნენ. თემისტოკლეს წარგზავნილმა ქსერქსეს ურჩია შეტევა დაუყოვნებლივ დაეწყო. თუ ბერძნები კუნძულს დატოვებდნენ, მაშინ ქსერქსეს სხვადასხვა მხარეს გაფანტული მოწინააღმდეგის დევნა მოუწევდა და ომი დიდხანს გაგრძელდებოდა. ქსერქსეს არც კი უფიქრია, რომ ატყუებდნენ. მან მეორე დღესვე თავისი ფლოტი სალამინის სრუტეში შეიყვანა. სპარსელების დიდმა და მაღალმა ხომალდებმა ვიწრო სრუტე თითქმის გაავსეს. ელინთა პატარა და დაბალი ხომალდები ტრიერები კი სწრაფად და თავისუფლად დაცურავდნენ. ისინი მახვილი ცხვირით ეჯახებოდნენ სპარსელთა ხომალდებს და ლეწავდნენ.
დამარცხებილი ქსერქსე თავისი რაზმის მეომრებთან ერთად სამშობლოში დაბრუნდა.
იხილეთ აგრეთვე
ბერძენ-სპარსელთა ომები
ლიტერატურა
Holland, Tom. Persian Fire: The First World Empire and the Battle for the West. — New York: Doubleday, 2005. — ISBN 0385513119
Lazenby J. F. The Defence of Greece 490–479 BCE. — Aris & Phillips Ltd, 1993. — ISBN 0-85668-591-7
Strauss, Barry. The Battle of Salamis: The Naval Encounter That Saved Greece—and Western Civilization. — New York: Simon and Schuster, 2004. — ISBN 0-7432-4450-8
Wallinga H. T. Xerxes` Greek Adventure: the naval perspective. — Leiden - Boston: Brill Academic Publishers, 2005. — 178 p. — ISBN 90-04-14140-5
ანტიკური ომები
ძვ. წ. V საუკუნის ბრძოლები
Zhinzifovo

Zhinzifovo is a village in Kardzhali Municipality, Kardzhali Province, in southern Bulgaria.
References
Villages in Kardzhali Province
თედორე ლობჟანიძე

თედორე ლობჟანიძე
თედორე დომელას (დომენტის) ძე ლობჯანიძე (დ. 4 თებერვალი, 1906, სოფელი ღები, რუსეთის იმპერია – გ. 10 იანვარი, 1975, თბილისი, საქართველოს სსრ) — ქართველი ეკონომისტი. ეკონომიკის მეცნიერებათა დოქტორი (1966), პროფესორი (1970).
ბიოგრაფია
1933 წელს დაამთავრა ამიერკავკასიის 26 ბაქოელი კომისრის სახელობის კომუნისტური უნივერსიტეტი. 1933-1946 წლებში მუშაობდა სხვადასხვა თანამდებობაზე. 1946-1950 წლებში იყო თსუ-ის პოლიტეკონომიის კათედრის თანამშრომელი, 1968-1973 წლებში ეკავა პროფესორის თანამდებობა, 1973 წლიდან იყო ამავე კათედრის კონსულტანტი.
ლობჟანიძე მრავალი სამეცნიერო ნაშრომის ავტორია, რომლებიც ეხება კაპიტალისტურ კვლავწარმოებისა და სოციალიზმის გეგმაზომიერი განვითარების პრობლემებს. მონაწილეობდა II მსოფლიო ომში (1939-1945). მიღებული აქვს საბრძოლო ჯილდოები.
შრომები
გონებრივ და ფიზიკურ შრომას შორის არსებითი განსხვავების დაძლევის პრობლემა სსრ კავშირში, თბ., 1959;
შრომის მიხედვით განაწილება და მატერიალური დაინტერესების პრინციპი კომუნიზმის გაშლილი მშენებლობის პერიოდში, თბ., 1966.
რესურსები ინტერნეტში
ლობჯანიძე თედორე დომელას (დომენტის) ძე
დაბადებული 4 თებერვალი
დაბადებული 1906
გარდაცვლილი 10 იანვარი
გარდაცვლილი 1975
ქართველი ეკონომისტები
ჰარდველი

ჰარდველი
რობერტ ვან დე კორპუტი, ცნობილი როგორც ჰარდველი (დ. 7 იანვარი, 1988, ბრედა, ნიდერლანდები) — ნიდერლანდელი დიჯეი და პროდიუსერი. ის გამოდის ისეთ ცნობილ და ფართომასშტაბიან ელექტორნული მუსიკის ფესტივალებზე, როგორიცაა Tomorrowland და Ultra. 2013 და 2014 წლებში დიჯეი მეგეზინმა ჰარდველი დაასახელა წლის საუკეთესო დიჯეიდ. ჰარდველი ფართო საზოგადოებისთვის ცნობილი გახდა 2009 წელს „Show Me Love vs. Be“-ის ბუტლეგით. 2010 წელს დააარსა ლეიბლი Revealed Recordings, ხოლო 2015 წლის 23 იანვარს გამოსცა პირველი სტუდიური ალბომი სახელწოდებით United We Are.
რესურსები ინტერნეტში
ჰარდველი EDM ლაუნჯზე
დაბადებული 1988
ნიდერლანდელი დიჯეები
დაბადებული 7 იანვარი
Tapinoma antarcticum

Tapinoma antarcticum — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Tapinoma-ს გვარიდან. მიეკუთვნება Dolichoderinae-ს ქვეოჯახს..
სქოლიო
ჭიანჭველები
გალისიის მეფეთა სია

გალისიის მეფეთა სია
გალისიის სამეფო ჩამოყალიბდა მას შემდეგ რაც ასტურიის მეფე ალფონსო III დიდმა სამეფო გაუნაწილა თავის სამ შვილს. გარსია I-ს ერგო ლეონი, ფრუელა II-ს - კასტილია, ხოლო ორდონიო II-ს - გალისია. გარსია I-ის სიკვდილის (914 წ.) შემდეგ ორდონიომ დაიკავა ლეონის სამეფო ტახტი ორდონიო II-ის სახელწოდებით.
პერესების დინასტია
ორდონიო II — 910-924. ასევე ლეონის მეფე (914-924).
ფრუელა II — 924-925. ასტურიის მეფე 910 წლიდან და ლეონიოს მეფე 924 წლიდან.
ალფონსო ფროილასი — 925-926. ფრუელა II-ის შვილი.
სანჩო I ორდონიესი — 926-929. ორდონიო II-ის შვილი.
რამირო დიდი — 929-951. ლეონის მეფე 931 წლიდან.
ორდონიო III — 951-956.
სანჩო მსუქანი — 956-958.
ორდონიო IV ბოროტი — 958-960.
სანჩო მსუქანი — 960-966 (მეორედ).
რამირო III — 966-984.
ბერმუდო II — 982-999. ლეონის მეფე 985 წლიდან.
ალფონსო V კეთილშობილი — 999-1028.
ბერმუდო III — 1028-1037.
ნავარის დინასტია
გარსია I — 1065-1071).
სანჩო II ძლიერი — 1071-1072). კასტილიის მეფე 1065 წლიდან.
ალფონსო VI ცბიერი — 1072-1096. გაუყო გალისია თავის სიძეებს რაიმუნდო ბურგუნდიელს (გალისიის საგრაფო) და ენრიკე ბურგუნდიელს (პორტუგალიის საგრაფო).
ბურგუნდიული დინასტია
რაიმუნდო ბურგუნდიელი — (1096 - 1107). ალფონსო VI-მ გამოაცხადა გალისიის გრაფად.
ალფონსო VII იმპერატორი - (1111-1157) მისი გარდაცვალების შემდეგ გალისიის მეფის ტიტული ერგო ლეონის მეფეს ფერნანდო II-ს. როდესაც ლეონის სამეფო შევიდა კასტილიისა და ლეონის სამეფოს შემადგენლობაში (ფერნანდო III-ის დროს), გალისიის მეფის ტიტულს ესპანეთის გაერთიანებულ სამეფოში გამოიყენებდნენ 1833 წლამდე.
იხილეთ აგრეთვე
ლეონის მეფეთა სია
ასტურიის მეფეთა სია
რესურსები ინტერნეტში
Kings of Spain, 700–
გალისიის მეფეები
მმართველთა სიები
ესპანეთის ისტორია
Cortinarius orellanus

Cortinarius orellanus — სოკოს სახეობა აბლაბუდიანი სოკოების გვარისა, რომლის გავრცელების არეალი მოიცავს ევროპის კონტინენტს, აგრეთვე დაფიქსირებულია ბრიტანეთის კოლუმბიაში (კანადა).
მომაკვდინებლად შხამიანი სოკოა. შეიცავს მიკოტოქსინ ორელანინს, რომელიც იწვევს თირკმელების უკმარისობას. იზრდება ფართოფოთლოვან და შერეულ ტყეებში, ზაფხულიდან შემოდგომამდე.
სოკო პირველად აღწერა შვედმა მიკოლოგმა ელიას მაგნუს ფრისმა 1838 წელს როგორც Cortinarius orellanus.
სამეცნიერო სინონიმები:
Cortinarius orellanus Fr. 1838, var. orellanus
Cortinarius orellanus var. rutilans (Quél.) Moënne-Locc. & Reumaux 2005
Cortinarius orellanus var. tristis Moënne-Locc. & Reumaux 1991
Cortinarius rutilans Quél. 1898
Dermocybe orellana (Fr.) Ricken 1915
აღწერა
ქუდის დიამეტრი 3-8 სმ-მდე აღწევს, ნორჩობაში ამოზნექილია, შემდგომში ბრტყლად ამოზნექილი. ახასიათებს ბლაგვი ბორცვაკი ცენტრში. ზედაპირი მშრალია, ხავერდოვან-ბოჭკოვანი ან ქეჩისებრ-ქერცლისებრი, წითელ-ყავისფერი ყვითელ-მურამდე.
ჰიმენოფორი — ფირფიტებიანი, შეზრდილი ფეხთან, შედარებით მეჩხერი, ნორჩობაში ფირფიტები ნარინჯისფერ-ყავისფერია, ასაკთან ერთად ოდნავ მუქდება.
რბილობი — მოყვითალო, რბილი ან ოდნავ მომჟავო გემოთი. ახასიათებს სუსტად გამოხატული ბოლოკის სუნი.
ფეხის სიგრძე 4-9 სმ-მდე აღწევს, სისქე — 1-2 სმ-მდე, ცილინდრულია ან ძირში ოდნავ შევიწროებული, ღია-ყვითელი ბოჭკოვანი ზედაპირით.
სპორების ფხვნილი — ჟანგისფერ-ყავისფერი. სპორები — 8,5-12×5,5-6,5 მკმ, ელიფსისებური ან ნუშისებრი, მეჭეჭებიანი ზედაპირით.
ტოქსიკურობა
მომაკვდინებლად შხამიანი სოკოა. შეიცავს მიკოტოქსინ ორელანინს, რომელიც იწვევს თირკმელებში შეუქცევად ცვლილებებს, რაც ხშირად ლეტალურად მთავრდება. სპეციფიკური ანტიდოტი არ არსებობს, მკურნალობა განისაზღვრება დიალიზით ან თირკმლის გადანერგვით. მოწამვლის სიმპტომები სოკოს მიღებიდან რამდენიმე დღის შემდეგ ვლინდება.
1952 წელს, პოლონეთის ქალაქ ბიდგოშჩში აღნიშნული სოკოთი 102 ადამიანი მოიწამლა, მათგან თერთმეტი გარდაიცვალა. მას შემდეგ, სოკოთი მოწამვლის რამდენიმე ფაქტი დაფიქსირდა საფრანგეთში, შვეიცარიაში, გერმანიასა და ავსტრიაში.
მსგავსი სახეობები
ეკოლოგია და გავრცელება
გავრცელების არეალი მოიცავს ევროპის კონტინენტს, აგრეთვე დაფიქსირებეულია კანადაში, კერძოდ ბრიტანეთის კოლუმბიაში. სოკო შეყვანილია პოლონეთის, შვეიცარიის, გერმანიის, დანიის, ნიდერლანდების, ნორვეგიისა და შვედეთის გადაშენების პირას მყოფი სახეობების ნუსხაში.
იზრდება ფართოფოთლოვან და შერეულ ტყეებში, როგორც დაბლობებზე, ასევე მთიან ადგილებში. მიკორიზას ქმნის მუხასთან, ფიჭვთან, რცხილასთან, წიფელთან და არყთან.
სეზონი — ზაფხულიდან შემოდგომამდე.
გალერეა
ლიტერატურა
Władysław Wojewoda: Checklist of Polish Larger Basidiomycetes. Krytyczna lista wielkoowocnikowych grzybów podstawkowych Polski. Kraków: W. Szafer Institute of Botany, Polish Academy of Sciences, 2003. ISBN 83-89648-09-1.
რესურსები ინტერნეტში
სქოლიო
შხამიანი სოკოები
აბლაბუდიანი სოკოები
სტენდალი

სტენდალი, ნამდვილი სახელი: ანრი მარი ბეილი (დ. 23 იანვარი, 1783, გრენობლი – გ. 23 მარტი, 1842, პარიზი) — ფრანგი მწერალი.
სწავლობდა იზერის ცენტრალურ სკოლაში, 1799 წელს პარიზში გაემგზავრა და სამხედრო სამინისტროში დაიწყო მუშაობა. მონაწილეობდა ნაპოლეონის ლაშქრობებში. 1830 წელს დაინიშნა საფრანგეთის კონსულად ტრიესტში, 1831 წელს - ჩივიტაველაში, სადაც 10 წელი დაჰყო.
სიცოცხლეში აღიარება არ მოუპოვებია. მისი ადრინდელი ნაწარმოებები „აზრები. ახალი ფილოსოფია“, კომედიები: „ორი კაცი“, „ლიტელიე“, „წერილები პოლინისადმი“ და სხვა XX საუკუნის 30-იან წლებში გამოქვეყნდა. 1817 წელს გამოქვეყნდა სამი ნაშრომი: „პაილნის, მოცარტისა და მეტასტაზიოს ცხოვრება“, „ფერწერის ისტორია იტალიაში“ და „რომი, ნეაპოლი და ფლორენცია“, „გასეირნება რომში“ (1829), „ტურისტის ჩანაწერები“ (1838), „სიყვარულის შესახებ ტრაქტატი“ (1822), მწერლის შედევრებად მიჩნეულია რომანები: „წითელი და შავი“ (1830), „პარმის სავანე“ (1839). ამ ორ მონუმენტურ რომანს წინ უძღოდა „იტალიური ქრონიკები“. სტენდალს ეკუთვნის მემუარული ჟანრის ბრწყინვალე ნიმუშები, ავტობიოგრაფიული მოთხრობები: „ეგოისტის მოგონებები“ (1833), „ანრი ბრიულარის ცხოვრება“ (1835).
ლიტერატურა
Paul Hazard (1921) Les plagiats de Stendhal
Randall, Marilyn (2001) Pragmatic plagiarism: authorship, profit, and power
George Maurevert (1922) Le livre des plagiats
Stendhal and Del Litto, Victor and Abravanel, Ernest (1986) Oeuvres complètes: Vies de Haydn, de Mozart et de Métastase, ტომი 41
სქოლიო
ფრანგი მწერლები
დაბადებული 1783
გარდაცვლილი 1842
სტენდალის რომანები
XIX საუკუნის ფრანგი მწერლები
ფრანგი რომანისტები
ფრანგი ფსიქოლოგიური ჟანრის მწერლები
ფრანგი ბიოგრაფები
ფსევდონიმიანი მწერლები
რომანტიზმი
ფრანგი მამაკაცი ესეისტები
ფრანგი მამაკაცი რომანისტები
XIX საუკუნის ფსევდონიმიანი მწერლები
ინდაიაბირა

ინდაიაბირა — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 750 მეტრზე. მიეკუთვნება მინას-ჟერაისის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ სალინასის შემადგენლობაში.
2010 წლის მონაცემებით, მოსახლეობა 7 330 ადამიანს შეადგენდა, მოსახლეობის სიმჭიდროვე 7.3 კმ²-ზე. ფართობი 1 004 149 კმ²-ია.
იხილეთ აგრეთვე
მინას-ჟერაისი
ბრაზილიის შტატები
რესურსები ინტერნეტში
ბრაზილიის სტატისტიკის ეროვნული ინსტიტუტი, 2010 წლის აღწერის მონაცემები
მინას-ჟერაისის შტატის მუნიციპალიტეტები
Mukhura Waterfall Natural Monument

Mukhura Waterfall Natural Monument is a waterfall with a height of 60-70 m at 882 m above sea level in Tkibuli Municipality, Imereti region of Georgia. Water flows from the cave located on the slope of eastern exposure and forms a three step waterfall. Inside the cave there is one small and one big lake. There also flows of a pristine river inside the cave, which locals refer to as Tskalmechkheri (shallow water). The banks of the waterfall are covered in mixed broadleaf forest. The place is home to many endemic species, such as Caucasian mole, Volnukhin and Caucasian water shrew. Ten different kinds of bats live in the cave.
See also
List of natural monuments of Georgia
References
Natural monuments of Georgia (country)
Waterfalls of Georgia (country)
სარაგიუღი

სარაგიუღი — სოფელი სომხეთში, შირაკის პროვინციაში. მდებარეობს ზღვის დონიდან 2 150 მეტრზე. 2008 წლის მონაცემებით, მოსახლეობა 197 ადამიანს შეადგენდა, სიმჭიდროვე 56 ადამიანი კმ²-ზე. ფართობი 3.5 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
შირაკის პროვინციის სოფლები